ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
పునరావృత వినియోగానికి 25 ఔషధాలు/ఔషధ ప్రయోగాలను గుర్తించిన సిఎస్ఐఆర్
ఫావిపిరవిర్ వైరల్ ఆర్ఎన్ఏ పాలిమరేస్ యొక్క విస్తృత స్పెక్ట్రం నిరోధకం అత్యంత ఆశాజనక .ఔషధాలలో ఒకటిగా వెలువడింది
హైదరాబాద్ కేంద్రంగా ఉన్న సిఎస్ఐఆర్-ఐఐసిటి, ఫావిపిరవీర్ కోసం అనుకూలమైన, తక్కువ ఖర్చుతో కూడిన సింథటిక్ ప్రక్రియను అభివృద్ధి చేస్తుంది
కోవిడ్-19 మహమ్మారికి వ్యతిరేకంగా సిఎస్ఐఆర్ బహుళ రంగాలలో నేతృత్వం వహిస్తుంది, పునరావృత వినియోగ ఔషధాలకు అధిక ప్రాధాన్యత ఇవ్వడంతో, దాదాపు ఒక దశాబ్దం వరకు అభివృద్ధికి అవసరమయ్యే కొత్త ఔషధాలకు విరుద్ధంగా వాటిని త్వరగా చికిత్స కోసం వినియోగించవచ్చు. కోవిడ్-19 తుదముట్టించేందుకు సామర్థ్యాన్ని పెంపొందించడానికి ప్రపంచవ్యాప్తంగా అనేక మందులను కరోనావైరస్ రోగులపై క్లినికల్ ట్రైల్స్ చేస్తున్నారు.
భారతదేశంలో కరోనావైరస్ రోగులకు మందులు అందించే దిశగా, పునర్వినియోగానికి ఎంతవరకు ఆస్కారం ఉంటాయో ప్రయోగించడానికి సిఎస్ఐఆర్ మొదటి 25 ఔషధాలను గుర్తించింది. ఈ 25 ఔషధాలలో ఫావిపిరవిర్ వైరల్ ఆర్ఎన్ఏ పాలిమరేస్ విస్తృత స్పెక్ట్రం నిరోధకం, అత్యంత ఆశాజనక ఔషధాలలో ఒకటిగా వెలువడింది. ఫావిపిరవిర్ను ఫుజిఫిల్మ్ తోయామా కెమికల్ లిమిటెడ్ అభివృద్ధి చేసింది. ఇది సాధారణ ఇన్ఫ్లుఎంజాకు ఆమోదం పొందిన చికిత్స. రష్యా, చైనా, జపాన్లలో విక్రయించబడుతుంది.
హైదరాబాద్ కేంద్రంగా పనిచేస్తున్న సిఎస్ఐఆర్-ఐఐసిటి, ఫావిపిరవీర్ కోసం అనుకూలమైన, తక్కువ ఖర్చుతో కూడిన సింథటిక్ ప్రక్రియను అభివృద్ధి చేసింది. పరిశ్రమతో కలిసి పనిచేసే దిశగా, సిఎస్ఐఆర్-ఐఐసిటి మొత్తం ప్రక్రియను, ఫావిపిరవిర్ ఫార్మా గ్రేడ్ ఏపిఐ గణనీయమైన పరిమాణాలను ప్రముఖ ఔషధ సంస్థ సిప్లాకు బదిలీ చేసింది. భారతదేశంలో కోవిడ్ -19 కు వ్యతిరేకంగా ఈ ఔషధాన్ని ప్రయోగించే ముందు సిప్లా పరీక్షలు నిర్వహించనుంది. భారతదేశంలో ప్రారంభించబోయే ఫావిపిరవీర్కు అనుమతి కోసం సిప్లా, రెగ్యులేటరీ అథారిటీ డిసిజిఐని సంప్రదించింది. ఫావిపిరవిర్ ఒక సాధారణ ఔషధం, ఇది ఇప్పటికే ఇన్ఫ్లుఎంజా చికిత్స కోసం ఉపయోగించబడుతోంది. చైనా, జపాన్, ఇటలీ వంటి అనేక దేశాలలో కోవిడ్ -19 పై క్లినికల్ ట్రయల్స్ లో ఉంది. ఐసిఎంఆర్ ఆధ్వర్యంలో, సిప్లెన్జాగా ఉత్పత్తిని మార్కెటింగ్ చేయడానికి ముందు సిప్లా తగిన పరిమితపరీక్షను నిర్వహిస్తుంది.
సిఎస్ఐఆర్, సిప్లా భారతదేశంలో, ప్రపంచవ్యాప్తంగా సరసమైన ధరలకు ఔషధాలు అందించే లక్ష్యంగా కలిసి పనిచేసిన సుదీర్ఘ చరిత్రను కలిగి ఉన్నాయి. హెచ్ఐవి జనరిక్ ఔషధాల కోసం అనేక సాంకేతిక పరిజ్ఞానాలు సిఎస్ఐఆర్ ల్యాబ్లలో నిర్ధారితమయ్యాయి. ప్రపంచవ్యాప్తంగా హెచ్ఐవి రోగులకు సరసమైన చికిత్సను అందించడంలో సిప్లా విజయవంతమైంది, ఇది మిలియన్ల మంది ప్రాణాలను కాపాడటానికి దారితీసింది. అలాగే ఫావిర్పిరవీర్ కోసం కూడా తాము కృషి చేస్తామని వారు ప్రభుత్వానికి హామీ ఇచ్చారు.
#CSIRFightsCovid19
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
న్యూజిలాండ్ వాణిజ్యం & ఎగుమతి వృద్ధి, వ్యవసాయ మంత్రి డామియన్ ఓ కానర్తో భారత మత్స్య, పశుసంవర్ధక, పాడి పరిశ్రమల శాఖ మంత్రి శ్రీ పర్షోత్తం రూపాలా ద్వైపాక్షిక సమావేశం
- ఎపిడెమియాలజీ, యానిమల్ డిసీజ్ మేనేజ్మెంట్, ఆన్-ఫార్మ్ బయోసెక్యూరిటీ, యానిమల్ ట్రేసెబిలిటీతో సహా ద్వైపాక్షిక సహకారం యొక్క సంభావ్య రంగాలు చర్చ
మత్స్య, పశుసంవర్ధక, పాడి పరిశ్రమల శాఖ మంత్రి శ్రీ పర్షోత్తం రూపాలా ఈ రోజు న్యూజిలాండ్ వాణిజ్యం & ఎగుమతి వృద్ధి/ వ్యవసాయ మంత్రి డామియన్ ఓ కానర్తో ద్వైపాక్షిక సమావేశం నిర్వహించారు. ఎపిడెమియాలజీ, యానిమల్ డిసీజ్ మేనేజ్మెంట్, ఆన్-ఫార్మ్ బయోసెక్యూరిటీ మరియు జంతు జాడలు మొదలైన వాటితో సహా ద్వైపాక్షిక సహకారం యొక్క సంభావ్య రంగాలపై ఇరుపక్షాలు ఫలవంతమైన చర్చ జరిపారు. ఫిషరీస్, పశుసంవర్ధక మరియు పాడి పరిశ్రమ, భారత ప్రభుత్వం మరియు న్యూజిలాండ్ ప్రభుత్వ ప్రాథమిక పరిశ్రమల మంత్రిత్వ శాఖ మధ్య సంయుక్త ఉద్దేశ్య ప్రకటనపై సంతకం చేసే అవకాశాలపై కూడా ఇరుపక్షాలు చర్చించాయి.
ఆర్థిక మంత్రిత్వ శాఖ
నాణ్యమైన విద్య కోసం 15 వేల పాఠశాలలను జాతీయ విద్యా విధానం కిందఅన్ని అంశాలలో చేర్చాలని బడ్జెట్ ప్రతిపాదించింది
స్వచ్చంధ సంస్థలు / ప్రైవేట్ పాఠశాలలు / రాష్ట్రాల భాగస్వామ్యంతో 100కొత్త సైనిక్ పాఠశాలలు ఏర్పాటు చేయబడతాయి
భారత ఉన్నత విద్యా కమిషన్ ఏర్పాటు ప్రతిపాదనకు ప్రమాణాలు, గుర్తింపు, నియంత్రణ, నిధుల తయారీవంటి పనులు చేపట్టాల్సి ఉంటుంది.
లడక్ లో సెంట్రల్ యూనివర్సిటీ ఏర్పాటు
కేంద్ర ప్రభుత్వం తీసుకొచ్చిన జాతీయ విద్యావిధానానికి  మంచి ఆదరణ లభించిందని ఆర్థిక మంత్రి వెల్లడించారు. ఎన్ఈపీలోని అన్ని అంశాలను చేర్చడానికి 15 వేలకు పైగా పాఠశాలలు నాణ్యతతో బలోపేతం అవుతాయని చెప్పారు. ఎన్జీవోలు/ప్రైవేటు పాఠశాలలు/రాష్ట్రాల భాగస్వామ్యంతో కొత్తగా 100 సైనిక్ స్కూళ్లను ఏర్పాటు చేయనున్నట్లు తెలిపారు. ప్రామాణాల ఏర్పాటు, గుర్తింపు, క్రమబద్ధీకరణ, నిధుల కోసం నాలుగు విభాగాలతో కూడిన అత్యున్నత సంస్థగా 'భారత ఉన్నత విద్య కమిషన్'ను ఏర్పాటు చేయాలని ఆర్థిక మంత్రి ప్రతిపాదించారు. లద్దాఖ్లోని వారికి ఉన్నత విద్య అందేలా, లేహ్లో కేంద్ర విశ్వవిద్యాలయం ఏర్పాటు చేయాలని కూడా ప్రతిపాదించారు.
ప్రధాన మంత్రి కార్యాలయం
బర్మింగ్హామ్ కామన్వెల్త్ గేమ్స్-2022లో స్వర్ణ పతకం సాధించిన కుస్తీ వీరుడు దీపక్ పునియాకు ప్రధానమంత్రి అభినందనలు
బర్మింగ్హామ్లో జరుగుతున్న కామన్వెల్త్ గేమ్స్-2022లో స్వర్ణ పతకం సాధించిన దీపక్ పునియాకు ప్రధానమంత్రి శ్రీ నరేంద్ర మోదీ శుభాభినందనలు తెలిపారు.
ఈ మేరకు ట్విట్టర్ ద్వారా పంపిన సందేశంలో;
“అత్యద్భుత క్రీడా నైపుణ్యం ప్రదర్శించిన మన దీపక్ పునియాను చూసి నేనెంతో గర్విస్తున్నాను! దేశానికి ఎనలేని కీర్తిప్రతిష్టలు ఆర్జించి పెట్టిన ఆయన భారతదేశం మొత్తానికీ గర్వకారణం. ఆయన స్వర్ణ పతకం సాధించడం చూసి ప్రతి భారతీయుడూ ఉప్పొంగిపోతున్నాడు. భవిష్యత్తులోనూ ఆయన మరిన్ని విజయాలు సాధించాలని ఆకాంక్షిస్తూ నా శుభాశీస్సులు” అని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కాయిర్ జియో టెక్స్టైల్స్తో గ్రామీణ రహదారుల నిర్మాణానికి అనుమతి
కొబ్బరి పీచు పరిశ్రమకు ప్రాణం పోయనున్న కేంద్ర నిర్ణయం
కొబ్బరి పీచుతో తయారైన చాపలు, పట్టలు మంచి శోషణ శక్తిని కలిగి ఉంటాయి. ఇవి సహజమైనవి. బలంగా, చల్లగా ఉండి ఎక్కువ కాలం మన్నుతాయి. చిరుగులకు లోనకావు. సూక్ష్మజీవులను దరి చేరనివ్వవు. ఇన్ని ప్రయోజనాలు ఉన్న ఈ కొబ్బరి పీచును గ్రామీణ రోడ్ల నిర్మాణంలో వాడేందుకు అనుమతి లభించింది.
పీఎంజీఎస్వై-3 కింద గ్రామీణ ప్రాంతాల్లో నిర్మించే రోడ్లలో కాయిర్ జియో టెక్స్టైల్స్ను ఉపయోగిస్తామని, కేంద్ర గ్రామీణాభివృద్ధి శాఖ ఆధ్వర్యంలో పనిచేసే జాతీయ గ్రామీణ మౌలిక సదుపాయాల అభివృద్ధి ఏజెన్సీ సమాచారం ఇచ్చింది.
గ్రామీణ రోడ్ల నిర్మాణంలో కొబ్బరి పీచును ప్రత్యామ్నాయంగా వాడేలా కేంద్రం నిర్ణయం తీసుకోవడంలో ఎంఎస్ఎంఈ, రహదారి రవాణా&హైవే శాఖల మంత్రి శ్రీ నితిన్ గడ్కరీ కీలక పాత్ర పోషించారు. ఆయన మాట్లాడుతూ, "ఇది ముఖ్యమైన పరిణామం. రోడ్ల నిర్మాణంలో కాయిర్ జియో టెక్స్టైల్స్ వాడడంలో మనం ఇప్పుడు విజయం సాధించాం. కొవిడ్ సమయంలో కుదేలైన కొబ్బరి పీచు పరిశ్రమకు ఈ నిర్ణయం ప్రాణం పోస్తుందని"చెప్పారు.
పీఎంజీఎస్వై ఇచ్చిన కొత్త సాంకేతిక మార్గదర్శకాల ప్రకారం, ప్రతి నిర్మాణ ప్రతిపాదనలో 15 శాతం పొడవైన రోడ్లను కొత్త సాంకేతికతలు ఉపయోగించి నిర్మించాలి. ఇందులో 5 శాతం రోడ్లను 'ఐఆర్సీ' గుర్తింపు పొందిన సాంకేతికత ఆధారంగా నిర్మించాలి. కాయిర్ జియో టెక్స్టైల్స్ను నిర్మాణ సామగ్రిగా ఐఆర్సీ ప్రస్తుతం గుర్తించింది.
(కేంద్ర సూచనల ప్రకారం, పీఎంజీఎస్వై-3 కింద నిర్మించే గ్రామీణ రహదారుల్లో 5 శాతాన్ని కాయిర్ జియో టెక్స్టైల్స్ను ఉపయోగించి నిర్మించాలి. దీని ప్రకారం, ఆంధ్రప్రదేశ్లో 164 కిలోమీటర్లు, గుజరాత్లో 151 కిలోమీటర్లు, కేరళలో 71 కిలోమీటర్లు, మహారాష్ట్రలో 328 కిలోమీటర్లు, ఒడిశాలో 470 కిలోమీటర్లు, తమిళనాడులో 369 కిలోమీటర్లు, తెలంగాణలో 121 కిలోమీటర్ల రహదారిని కాయిర్ జియో టెక్స్టైల్స్ ఉపయోగించి నిర్మిస్తారు. ఈ ఏడు రాష్ట్రాల్లో మొత్తం 1674 కిలోమీటర్ల రోడ్ల నిర్మాణంలో కాయిర్ జియో టెక్స్టైల్స్ను వినియోగిస్తారు. ఇందుకోసం ఒక కోటి చదరపు మీటర్ల కాయిర్ జియో టెక్స్టైల్స్ అవసరమని, ఇందుకు రూ.70 కోట్లు ఖర్చవుతుందని అంచనా వేశారు.
కోవిడ్-19 దెబ్బతో డీలా పడిన కొబ్బరి పీచు పరిశ్రమకు కేంద్ర నిర్ణయం వరంలా మారింది. దేశంలో కాయిర్ జియో టెక్స్టైల్స్కు మార్కెట్ పెంచుతుంది.
వ్యవసాయ మంత్రిత్వ శాఖ
ప్రభావిత ప్రాంతాల్లో పెద్ద మిడతల జాడ మాయం
'ఆహారం, వ్యవసాయ సంస్థ' తాజా నివేదిక ప్రకారం, భారత్-పాకిస్థాన్ వేసవి సంతానోత్పత్తి ప్రాంతానికి దాదాపుగా తగ్గిపోయిన మిడతల దండు వలసలు
ఈ ఏడాది ఏప్రిల్ 11 నుంచి ఆగస్టు 25వ తేదీ వరకు, రాజస్థాన్, మధ్యప్రదేశ్, పంజాబ్, గుజరాత్, ఉత్తరప్రదేశ్, హర్యానాలోని 2,79,066 హెక్టార్ల పంట ప్రాంతంలో మిడతల నియంత్రణ చర్యలు చేపట్టారు. మిడతల ప్రాంతీయ కార్యాలయాల  ద్వారా ఈ చర్యలు చేపట్టారు. ఆగస్టు 25 నాటికి.., రాజస్థాన్, మధ్యప్రదేశ్, పంజాబ్, గుజరాత్, ఉత్తరప్రదేశ్, మహారాష్ట్ర, ఛత్తీస్గఢ్, హర్యానా, ఉత్తరాఖండ్, బిహార్లో ఆయా రాష్ట్ర ప్రభుత్వాలు 2,87,374 హెక్టార్లలో నియంత్రణ చర్యలు పూర్తి చేశాయి.
మంగళవారం, ప్రభావిత ప్రాంతాల్లో మిడతల జాడ కనిపించలేదు. అయినా, రాజస్థాన్, గుజరాత్ రాష్ట్రాల్లో సరిపడా వాహనాలు, స్ప్రే పరికరాలతో, సర్వే, నియంత్రణ కోసం సిబ్బంది అప్రమత్తంగా ఉన్నారు. మిడతలు ఇంకా మిగిలివుంటే, వాటిని గుర్తించి నాశనం చేయడానికి ఎస్సీవోలు గట్టిగా పనిచేస్తున్నాయి.
ఈనెల 24 నాటి 'ఆహారం, వ్యవసాయ సంస్థ' నివేదిక ప్రకారం, భారత్-పాకిస్థాన్ వేసవి సంతానోత్పత్తి ప్రాంతానికి మిడతల దండు వలసలు దాదాపుగా తగ్గిపోయాయి. ఎడారి మిడతల పరిస్థితిపై, నైరుతి ఆసియా దేశాల  వారపు సమావేశాన్ని ఎఫ్ఏవో నిర్వహిస్తోంది. ఇప్పటివరకు 23 వర్చువల్ సమావేశాలు పూర్తయ్యాయి.
రసాయనాలు, ఎరువుల మంత్రిత్వ శాఖ
కేంద్ర ప్రభుత్వ రంగ ఔషధ సంస్థ  ల మూసివేత/వ్యూహాత్మక పెట్టుబడుల తుది ఉపసంహరణదాకా ఇప్పటి షరతులు-నిబంధనలతోనే ప్రస్తుత ఔషధ కొనుగోలు విధానాని  కి కేంద్ర మంత్రిమండలి ఆమోదం; ఈ 103 మందుల జాబితా లో ఆల్కహాలిక్ ఆధారిత క్రిమినాశక  ఉత్పత్తి జోడింపు
కేంద్ర ప్రభుత్వ రంగ ఔషధ సంస్థ  ల మూసివేత/వ్యూహాత్మక పెట్టుబడుల తుది ఉపసంహరణదాకా ప్రస్తుత ఔషధ కొనుగోలు విధానం  కొనసాగింపు/నవీకరణకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఈ రోజు న ఆమోదం తెలిపింది.
ప్రధాన ప్రభావం:
ఈ విధానం కొనసాగింపు/నవీకరణవల్ల కేంద్ర ప్రభుత్వరంగ ఔషధ సంస్థ లు ప్రస్తుత సదుపాయాలను గరిష్ఠం గా వినియోగించుకునే వీలు కలుగుతుంది. ఆ మేరకు తమ ఉద్యోగుల కు వేతనాల చెల్లించగలిగేలా రాబడులు పెంచుకోవడాని కి అవకాశం లభిస్తుంది. అలాగే విలువైన, అధునాతన యంత్ర సామగ్రి ని పని చేసే స్థితి లో ఉంచడానికి వీలుంటుంది. దీనివల్ల కేంద్ర ప్రభుత్వరంగ సంస్థల మూసివేత/పెట్టుబడుల ఉపసంహరణ వేళ వాటిని విక్రయించినపుడు అత్యున్నత ధర లభించే అవకాశం ఉంటుంది.
నేపథ్యం:
కేంద్ర ప్రభుత్వరంగ, వాటి అనుబంధ సంస్థలు తయారు చేసే ఔషధాల లో 103 మందుల కొనుగోలు కోసం ఐదేళ్ల కాలానికిగాను ‘ఔషధ కొనుగోలు విధానా’ నికి కేంద్ర మంత్రిమండలి 30.10.2013న ఆమోదం తెలిపింది. కేంద్ర/రాష్ట్ర ప్రభుత్వాల్లోని వివిధ విభాగాలు, ఇతర ప్రభుత్వరంగ సంస్థలు చేపట్టే మందుల కొనుగోళ్ల కు ఈ విధానం వర్తిస్తుంది. సదరు మందుల ధరల ను జాతీయ ఔషధ ధరల ప్రాధికార సంస్థ  నిర్ణయిస్తుంది. కాగా, ఆయా కొనుగోలు సంస్థలు తాము నిర్దేశించుకున్న ఉత్తమ తయారీ పద్ధతుల  ఆధారం గా ‘డ్రగ్స్ అండ్ కాస్మెటిక్ రూల్స్’ లోని షెడ్యూల్ ‘ఎమ్’ కింద కేంద్ర ప్రభుత్వరంగ ఔషధ సంస్థలు, వాటి అనుబంధ సంస్థల నుంచి మందులు కొనుగోలు చేస్తాయి. ఈ నేపథ్యం లో సదరు ఔషధ కొనుగోలు విధానాని కి 09.12.2018తో కాలం చెల్లింది.
ఈ పరిస్థితుల నడుమ ఇండియన్ డ్రగ్స్ అండ్ ఫార్మాస్యూటికల్స్ లిమిటెడ్ , రాజస్థాన్ డ్రగ్స్ అండ్ ఫార్మస్యూటికల్స్ లిమిటెడ్  సంస్థల మూసివేతకు కేంద్ర మంత్రిమండలి 28.12.2016న నిర్ణయించింది. అలాగే హిందూస్థాన్ యాంటీబయాటిక్స్ లిమిటెడ్ , బెంగాల్ కెమికల్స్ అండ్ ఫార్మస్యూటికల్స్ లిమిటెడ్  సంస్థల కు చెందిన మిగులు భూముల ను ప్రభుత్వ సంస్థల కు అమ్మి, తద్వారా లభించే వనరుల తో వాటి రుణ బాధ్యతలు తీర్చి, ఆ సంస్థల వ్యూహాత్మక విక్రయం చేపట్టాలని తీర్మానించింది. అనంతరం 17.07.2019నాటి మంత్రిమండలి సమావేశం ఈ నిర్ణయాన్ని సవరించి, 14.06.2018 నాటి ప్రభుత్వరంగ పరిశ్రమల శాఖ సవరించిన మార్గదర్శకాల ప్రకారం మిగులు భూముల ను విక్రయించేందుకు అనుమతించింది. మరోవైపు కేంద్ర ప్రభుత్వ రంగం లోని అయిదో ఔషధ సంస్థ- కర్ణాటక యాంటీబయాటిక్స్ అండ్ ఫార్మస్యూటికల్స్ లిమిటెడ్  నుంచి 100 శాతం ప్రభుత్వ వాటా పెట్టుబడి ఉపసంహరణకు 01.11.2017న మంత్రిమండలి ఆర్థిక వ్యవహారాల సంఘం  నిర్ణయించింది. ఈ నేపథ్యం లో కేంద్ర ప్రభుత్వ రంగ ఔషధ సంస్థల తుది మూసివేత/విక్రయం దాకా ఔషధ కొనుగోలు విధానం కొనసాగింపునకు తాజాగా కేంద్ర మంత్రిమండలి ప్రతిపాదించింది.(Visitor Counter : 151
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 అప్ డేట్
కఠిన నిబంధనలు పాటించడం ద్వారా నాణ్యమైన పిపిఇలు
దేశీయ ఉత్పత్తిసామర్థ్యం గణనీయంగా పెంపు: ప్రతిరోజూ 3 లక్షల కిట్లకు పైనే తయారీ
వ్యక్తిగత సంరక్షణ పరికరాలైన  కవర్ ఆల్ల నాణ్యతపై ఆందోళన వ్యక్తం చేస్తూ ఒక వర్గం మీడియాలో కొన్ని కథనాలు వచ్చాయి. అయితే ఈ కథనాలలో పేర్కొన్న ఉత్పత్తులకు, కేంద్ర ప్రభుత్వం సేకరిస్తున్న వాటికి ఎలాంటి సంబంధం లేదు. కేంద్ర ఆరోగ్య కుటుంబ సంక్షేమ మంత్రిత్వశాఖ తరఫున హెచ్ .ఎల్.ఎల్ లైఫ్ కేర్ లిమిటెడ్  సంస్థ, ఉత్పత్తిదారులు, సరఫరా దారులనుంచి పిపిఇ కవర్ ఆల్లను సమీకరిస్తున్నది. అది కూడా టెక్స్టైల్ మంత్రిత్వ శాఖ నామినేట్ చేసిన 8 ప్రయోగశాలలో ఏదైనా ఒక దానినుంచి ఈ కవర్ ఆల్లను పరీక్షింప చేసి , ఆమోదం పొందిన తర్వాతే వాటిని తీసుకుంటున్నారు. అంతే కాదు,కేంద్ర ఆరోగ్య కుటుంబ సంక్షేమ మంత్రిత్వశాఖకు చెందిన సాంకేతిక కమిటీ రూపొందించిన పరీక్షకు అవి నిలబడితేనే ఈ ఉత్పత్తులను స్వీకరిస్తున్నారు.
దీనికితోడు, హెచ్.ఎల్.ఎల్ తాను సరఫరా చేసే వాటి నుంచి యాదృచ్ఛికంగా కొన్ని నమూనాలను ఎంపిక చేసి పరీక్షిస్తోంది. ఇందుకు ఒక టెస్టింగ్ ప్రొటోకాల్ను రూపొందించారు. ఈ ప్రమాణాలకు అనుగుణంగా లేని ఉత్పత్తులను సరఫరా చేసే కంపెనీలను అనర్హులుగా ప్రకటించి వాటి ఉత్పత్తులు ఇక స్వీకరించరు. రాష్ట్రాలు, కేంద్ర పాలిత ప్రాంతాలు తమ స్థాయిలో సేకరించే పిపిఇ కిట్ల విషయంలోకూడా మార్గదర్శకాలు ఉన్నాయి. టెక్స్టైల్ మంత్రిత్వశాఖ నామినేట్ చేసిన ల్యాబ్లలో పిపిఇల నాణ్యతను పరీక్షించేందుకు సూచించిన విధానాన్ని పాటించిన తర్వాతే వాటిని సేకరించాలని సూచించడం జరిగింది.
దీనికితోడు, ఈ ల్యాబ్లలో తమ ఉత్పత్తులను పరీక్షింప చేసుకుని ఆమోదం పొంది అర్హత సాధించిన తయారీదారులు ప్రభుత్వ ఈ మార్కెట్ప్లేస్  లో నమోదు చేసుకోవచ్చు.పిపిఇ ల విషయంలో నాణ్యతా అర్హత సాధించిన తయారీదారులను జిఇఎం ప్లాట్ఫాంపై నమోదు చేసుకొనే విధంగా టెక్స్టైల్ మంత్రిత్వశాఖ సూచిస్తుంది. దీనివల్ల ఆయా రాష్ట్రాలు పిపిఇ కిట్లను వీటినుంచి సేకరించడానికి వీలు కలుగుతుంది. టెక్స్ టైల్ మంత్రిత్వశాఖ ప్రమాణాల ప్రకారం అర్హత సాధించిన ప్రైవేటు రంగంలోని ఉత్పత్తుల జాబితాను కూడా ఎప్పటికప్పుడు టెక్స్టైల్ మంత్రిత్వశాఖ వెబ్సైట్లో పొందుపరుస్తారు.
మన దేశం పిపిఇ కిట్లను , అలాగే ఎన్ -95 మాస్క్లను దేశీయంగా ఉత్పత్తి చేసే సామర్ధ్యాన్నిగణనీయంగా పెంచుకుంది. ఫలితంగా రాష్ట్రాలు, కేంద్ర పాలిత ప్రాంతాల అవసరాలను తగినంతగా తీరుస్తున్నారు. ప్రస్తుతం మన దేశం ప్రతిరోజూ, 3 లక్షలకు పైగా పిపిఇ కిట్లు, ఎన్-95 మాస్క్లను తయారు చేస్తోంది.రాష్ట్రాలు, కేంద్రపాలిత ప్రాంతాలు, అలాగే కేంద్ర సంస్థలకు సుమారు 111.08 లక్షల ఎన్-95 మాస్క్లు, 74.48 లక్షల వ్యక్తిగత రక్షణ పరికరాలు లను అందజేయడం జరిగింది.
దీనికితోడు , పిపిఇ ల ను హేతుబద్ధంగా వాడేందుకు సంబంధించి, కేంద్ర ఆరోగ్య కుటుంబ సంక్షేమ మంత్రిత్వశాఖ మార్గదర్శకాలను జారీచేసింది. వీటిని https://mohfw.gov.in.లో చూడవచ్చు.
(
ఆర్ధిక వ్యవహారాల మంత్రివర్గ సంఘం
2021 సీజను కు కొబ్బరి కనీస మద్ధతు ధర కు ఆమోదం తెలిపిన మంత్రిమండలి
2021 సీజను కు కొబ్బరి కి కనీస మద్ధతు ధర  కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం  సమావేశం ఆమోదాన్ని తెలిపింది.
2021 సీజను కు మిలింగ్ కు ఉపయోగపడే ఉత్తమ సగటు నాణ్యత  కలిగిన కొబ్బరి రకాని కి కనీస మద్దతు ధర ను  375 రూపాయల మేరకు పెంచి, దానిని ఒక్కొక్క క్వింటాలు కు 10,335 రూపాయలకు చేర్చడమైంది. 2020 లో ఈ రకం కొబ్బరి కి ఎమ్ఎస్పి ఒక్కో క్వింటాలు కు 9,960 రూపాయలు గా ఉండింది. గుండు కొబ్బరి ఎమ్ఎస్పి ని కూడా 2021 సీజను కు 300 రూపాయల మేర పెంచి, దానిని ఒక్కొక్క క్వింటాలు కు 10,600 రూపాయల కు చేర్చడం జరిగింది. 2020లో ఈ రకం కొబ్బరి కి ఎమ్ఎస్పి ఒక్కో క్వింటాలు కు 10,300 రూపాయలు గా ఉంది. ప్రకటించిన ధర, అఖిల భారత స్థాయి లో సరాసరి ఉత్పాదన వ్యయం తో పోలిస్తే మిల్లు కొబ్బరి కి 51.87 శాతం ప్రతిఫలం, గుండు కొబ్బరి కి 55.76 శాతం అధిక ప్రతిఫలానికి పూచీ పడుతోంది.
వ్యావసాయిక వ్యయాల మరియు ధరల సంఘం  సిఫారసు ల పై ఆధారపడి, ఈ మేరకు ఆమోదాన్ని తెలపడమైంది.
2021 సీజను కు కొబ్బరి తాలూకు ఎమ్ఎస్పి లో పెరుగుదల- అఖిల భారత సరాసరి ఉత్పత్తి వ్యయం కంటే కనీసం 1.5 రెట్ల స్థాయి లో ఎమ్ఎస్పి ని ఖరారు చేయాలని 2018-19 బడ్జెటు లో ప్రభుత్వం ప్రకటించిన సూత్రానికి అనుగుణం గా- ఉన్నది.
రైతుల ఆదాయాల ను 2022 కల్లా రెట్టింపు చేసే దిశ లో కనీసం 50 శాతం లాభానికి పూచీపడడం అనేది ఒక ముఖ్యమైన, ప్రగతిశీలమైన చర్య గా ఉంది.
కొబ్బరి ని పండించే రాష్ట్రాల లో ఎమ్ఎస్పి ని ఆచరణ లోకి తీసుకురావడం కోసం నేశనల్ ఎగ్రికల్చరల్ కోఆపరేటివ్ మార్కెటింగ్ ఫెడరేశన్ ఆఫ్ ఇండియా లిమిటెడ్ , నేశనల్ కోఆపరేటివ్ కన్స్యూమర్ ఫెడరేశన్ ఆఫ్ ఇండియా లిమిటెడ్  లు సెంట్రల్ నోడల్ ఏజెన్సీల రూపం లో వాటి పాత్ర ను నిర్వర్తిస్తూ ఉంటాయి.
2020 సీజను కు, ప్రభుత్వం 5053.34 టన్నుల గుండు కొబ్బరి ని, 35.58 టన్నుల మిలింగ్ రకం కొబ్బరి ని సేకరించడం తో 4896 మంది కొబ్బరి రైతుల కు ప్రయోజనం కలిగింది.
రసాయనాలు, ఎరువుల మంత్రిత్వ శాఖ
కరొనపై పోరాట యోధుల్లా పనిచేస్తున్న పీఎం జనఔషధి కేంద్ర సిబ్బంది : మాండవీయ
 సిబ్బంది కరోనా పోరాట యోధుల్లా పనిచేస్తున్నారని కేంద్ర రసాయనాలు, ఎరువుల శాఖ మంత్రి శ్రీ మనసుఖ్ మాండవీయ తెలిపారు. దేశవ్యాప్తంగా 6,300 జనఔషధి కేంద్రాల్లో సరసమైన అందుబాటు ధరలలో మందులు లభ్యమవుతున్నాయని కేంద్ర మంత్రి ట్వీట్ చేసారు. ఇందుకు సంబంధించిన గిడ్డంగులు కూడా పగలు రాత్రి యుద్ధప్రాతిపదికన సేవలందిస్తున్నాయని ఆయన చెప్పారు.
ప్రస్తుత లాక్ డౌన్ పరిస్థితుల్లో ప్రధానమంత్రి భారతీయ జనఔషధి కేంద్రాలలో ఫార్మాసిస్టులు సామాన్య ప్రజలకు జనరిక్ మందులను అందుబాటు ధరల్లో అందజేస్తున్నారని తెలిపారు. గురుగ్రామ్ కేంద్ర గిడ్డంగితో పాటు గువాహటి, చెన్నైలో చెరో ప్రాంతీయ గిడ్డంగి, 50 మంది డిస్ట్రిబ్యూటర్లు పూర్తి సామర్థ్యంతో ఔషధాలను అందుబాటులో ఉంచారని కేంద్ర మంత్రి వెల్లడించారు. దీనితో పాటు దగ్గరలో ఉన్న జనఔషధీ కేంద్రాల వివరాలు, మందుల జాబితా, వాటి ధరలు అందరికి తెలిసేలా ‘జన్ ఔషధి సుగమ్’ అనే యాప్ కూడా ప్రజలకు అందుబాటులో ఉందని చెప్పారు. ఈ యాప్ ని గూగుల్ ప్లేస్టోర్, ఐ-ఫోన్ స్టోర్ నుండి డౌన్ లోడ్ చేసుకోవచ్చు. జనఔషధి కేంద్రం కోవిడ్-10 పై ప్రజల్లో చైతన్యం తెచ్చేలా వివిధ మాధ్యమాల్లో ప్రచారం చేస్తోంది. .
జౌళి మంత్రిత్వ శాఖ
హ్యాండీక్రాఫ్ట్స్ ఎండ్ హ్యాండ్ లూమ్స్ ఎక్స్పోర్ట్ కార్పొరేశన్ ఇండియా లిమిటెడ్ మూసివేత కు ఆమోదం తెలిపిన మంత్రిమండలి
జౌళి మంత్రిత్వ శాఖ పరిపాలన సంబంధిత నిర్వహణ లో నడుస్తున్న భారత ప్రభుత్వ సంస్థ అయిన హ్యాండీ క్రాఫ్ట్స్ ఎండ్ హ్యాండ్ లూమ్స్ ఎక్స్పోర్ట్ కార్పొరేశన్ ఇండియా లిమిటెడ్  మూసివేత కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ సంస్థ లో 59 మంది శాశ్వత ఉద్యోగుల తో పాటు, ఆరుగురు మేనేజ్మెంట్ ట్రైనీలు కూడా ఉన్నారు. వీరికి డిపార్ట్ మెంట్ ఆఫ్ పబ్లిక్ ఎంటర్ప్రైజెస్ నిర్దేశించిన నియమాల ప్రకారం స్వచ్ఛంద పదవీ విరమణ పథకం  తాలూకు లబ్ధి ని పొందేందుకు ఒక అవకాశాన్ని ఇవ్వడం జరుగుతుంది.
ఈ సంస్థ మూసివేత కు ఆమోదం తెలిపిన కారణం గా ఎలాంటి కార్యకలాపాలు కొనసాగని, ఎలాంటి ఆదాయాన్ని ఆర్జించనటువంటి ఖాయిలా బారిన పడ్డ సిపిఎస్ఇ తాలూకు జీతం/వేతనాల పద్దుపై పునరావృత వ్యయ భారాన్ని ప్రభుత్వ ఖజానా తగ్గించుకోవడానికి ఉపయుక్తం గా ఉంటుంది
ఈ సంస్థ 2015-16 ఆర్థిక సంవత్సరం నుంచి వరుస గా నష్టాల పాలబడుతూ సంస్థ నిర్వహణ వ్యయాలను అయినా భరించేందుకు తగినంత ఆదాయాన్ని ఆర్జించ లేకపోయింది. ఈ సంస్థ ను పునరుద్ధరించడానికి ఏమంత అవకాశం లేకపోవడం తో కంపెనీ ని మూసివేయక తప్పని స్థితి ఎదురైంది.
ప్రధాన మంత్రి కార్యాలయం
రాజస్థాన్ లోని కొన్ని ప్రాంతాల లో పిడుగు పాటు కారణం గా ప్రాణనష్టం జరిగినందుకు సంతాపం తెలిపిన ప్రధాన మంత్రి
బాధితుల కు పరిహారాన్ని ప్రకటించారు
రాజస్థాన్ లోని కొన్ని ప్రాంతాల లో పిడుగు పాటు కారణం గా ప్రాణ నష్టం జరిగినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు; బాధితుల కు పరిహారాన్ని ప్రకటించారు.
‘‘రాజస్థాన్ లోని కొన్ని ప్రాంతాల లో పిడుగులు పడటం వల్ల చాలా మంది వారి ప్రాణాల ను కోల్పోవలసివచ్చింది. ఇది అత్యంత దు:ఖదాయకం. మృతుల సన్నిహితుల కు నేను నా ప్రగాఢ సంతాపాన్ని వ్యక్తం చేస్తున్నాను: ప్రధాన మంత్రి @narendramodi.
రాజస్థాన్ లోని కొన్ని ప్రాంతాల లో పిడుగులు పడటం వల్ల ప్రాణాల ను కోల్పోయిన వ్యక్తుల దగ్గరి సంబంధికుల కు 2 లక్షల రూపాయల వంతు న, గాయపడ్డ వారికి 50,000 రూపాయల వంతు న పరిహారాన్ని పిఎమ్ఎన్ఆర్ఎఫ్ నుంచి అందజేయడం జరుగుతుందని ప్రధాన మంత్రి @narendramodi ప్రకటించారు’’ అని పిఎమ్ఒ ఒక ట్వీట్ లో తెలిపింది.
విదేశీ వ్యవహారాల మంత్రిత్వ శాఖ
సురక్షితమైన మరియు చట్టబద్ధమైన వలసలను ప్రోత్సహించడానికితెలంగాణ ప్రభుత్వ ప్రధాన కార్యదర్శితో విదేశాంగ శాఖ ప్రతినిధి బృందం భేటీ
సురక్షితమైన మరియు చట్టబద్ధమైన వలసలను ప్రోత్సహించడానికి విదేశీ వ్యవహారాల మంత్రిత్వ శాఖ రాష్ట్ర ప్రభుత్వాలతో చేస్తున్న సంప్రదింపులలో భాగంగా డాక్టర్ ఔసఫ్ సయీద్, ఐఎఫ్ఎస్, కార్యదర్శి  నేతృత్వంలోని విదేశీ వ్యవహారాల మంత్రిత్వ శాఖ ప్రతినిధి బృందం ఈ రోజు తెలంగాణ రాష్ట్ర ప్రభుత్వ ప్రధాన కార్యదర్శి శ్రీమతి శాంతికుమారిని హైదరాబాద్లోని బీఆర్కేఆర్ భవన్లో మర్యాద పూర్వకంగా కలవడం జరిగింది. ఈ సమావేశంలో శ్రీమతి రాణి కుమిదిని, ఐఏఎస్, ఎల్ఈటీ అండ్ ఎఫ్ ప్రత్యేక కార్యదర్శి, జయేశ్ రంజన్, ఐటీ, పరిశ్రమల శాఖ ముఖ్య కార్యదర్శి, తెలంగాణ రాష్ట్ర పోలీస్ డీజీపీ అంజనీకుమార్, టామ్కామ్ ప్రత్యేక కార్యదర్శి, సీఈవో డాక్టర్ విష్ణువర్ధన్ రెడ్డి పాల్గొన్నారు. ఎంఈఏ ప్రతినిధి బృందంలో జాయింట్ సెక్రటరీ , ప్రొటెక్టర్ జనరల్ ఆఫ్ ఎమిగ్రెంట్స్ , హైదరాబాద్ రీజనల్ పాస్పోర్ట్ ఆఫీసర్, ప్రొటెక్టర్ ఆఫ్ ఎమిగ్రెంట్స్, హైదరాబాద్, విదేశీ వ్యవహారాల మంత్రిత్వ శాఖకు చెందిన ఇతర సీనియర్ అధికారులు ఉన్నారు.
ఎన్ ఆర్ ఐ సమస్యలను పరిష్కరించడం, విదేశీ ఉపాధి అవకాశాలను అందిపుచ్చుకోవడంపై ప్రత్యేక దృష్టి సారించి ఎంఈఏ పౌర కేంద్రీకృత విధానాలకు సంబంధించిన అంశాలను ఈ సమావేశంలో చర్చించారు. తెలంగాణ ఓవర్సీస్ మ్యాన్ పవర్ కంపెనీ లిమిటెడ్  ద్వారా విదేశీ ఉద్యోగార్థుల నైపుణ్యం, అప్ స్కిల్ కు సంబంధించి రాష్ట్ర ప్రభుత్వం చేపట్టిన కార్యక్రమాలు, కార్యక్రమాలు, వలస కార్మికుల సంక్షేమం, రక్షణ కోసం రాష్ట్ర ప్రభుత్వం, ఎంఈఏ మధ్య కొనసాగుతున్న సమన్వయాన్ని వివరించారు.
భారతీయ యువతకు విదేశీ ఉపాధి అవకాశాలలో అభివృద్ధి చెందుతున్న ధోరణులను మరియు భాగస్వాములందరి సమిష్టి కృషి ద్వారా ప్రపంచ ప్రమాణాలకు అనుగుణంగా నైపుణ్య శిక్షణ ఇవ్వాల్సిన అవసరాన్ని ఔసఫ్ సయీద్ ,కార్యదర్శి  గుర్తు చేశారు. రాష్ట్రంలో ప్రీ డిపార్చర్ ఓరియెంటేషన్ ట్రైనింగ్ ఫెసిలిటీస్  విస్తరణ, భాగస్వామ్య దేశాలతో భారత ప్రభుత్వం కుదుర్చుకున్న వివిధ మైగ్రేషన్ అండ్ మొబిలిటీ భాగస్వామ్య ఒప్పందాలను  అమలు చేయడంలో టామ్ కామ్ వంటి రాష్ట్ర సంస్థల పాత్రను ఆయన ప్రస్తావించారు.
ఎంఈఏ-స్టేట్ ఔట్ రీచ్ కార్యక్రమంలో భాగంగా కార్యదర్శి , డీజీపీ సంయుక్త అధ్యక్షత వహించారు. "సురక్షిత, క్రమబద్ధమైన మరియు రెగ్యులర్ మైగ్రేషన్ పై అవగాహన సెషన్: వాంటేజ్ పాయింట్ ఆఫ్ పోలీస్ & లా ఎన్ ఫోర్స్ మెంట్టామ్ కామ్, ఇంటర్నేషనల్ ఆర్గనైజేషన్ ఫర్ మైగ్రేషన్  సహకారంతో తెలంగాణ రాష్ట్ర పోలీసులు ఈ కార్యక్రమాన్ని నిర్వహించారు. అవగాహన సదస్సులో హైదరాబాద్ ఐపీఎస్ సీవీ ఆనంద్, రాచకొండ సీపీ డీఎస్ చౌహాన్, పోలీసు ఉన్నతాధికారులు, జిల్లా పోలీసు అధికారులు, రిక్రూటింగ్ ఏజెంట్లు పాల్గొన్నారు.
ఇమ్మిగ్రేషన్ యాక్ట్ 1983 సమాచారం, అక్రమ ఏజెంట్ల వ్యవహార శైలి, వలసదారుల దోపిడీని తగ్గించడానికి తీసుకోవాల్సిన చర్యలు, అక్రమ రిక్రూట్ మెంట్ ఏజెంట్ల కార్యకలాపాలను అరికట్టడంపై ఈ సమావేశంలో చర్చించారు. మంత్రిత్వ శాఖ చొరవ 'సురక్షిత్ జాయే ప్రత్యక్షిత్ జాయే - గో సేఫ్, గో ట్రైన్డ్' తరహాలో వలసదారులకు వలస చక్రం యొక్క సూక్ష్మాంశాలపై అవగాహన కల్పించాల్సిన ప్రాముఖ్యతను కార్యదర్శి  నొక్కి చెప్పారు.
తెలంగాణకు చెందిన నైపుణ్యం కలిగిన కార్మికులు గల్ఫ్ దేశాల్లో నివసిస్తున్నారు. వారి సంక్షేమం, రక్షణకు సంబంధించిన సమస్యలను పరిష్కరించడానికి ఎంఈఏ తెలంగాణ ప్రభుత్వంతో నిరంతరం సంప్రదింపులు జరుపుతోంది. సురక్షిత్ జాయే - ప్రత్యక్ష్ జాయే ప్రచారానికి అనుగుణంగా, సురక్షితమైన మరియు చట్టబద్ధమైన వలసలను ప్రోత్సహించడానికి విదేశీ వ్యవహారాల మంత్రిత్వ శాఖ రాష్ట్ర ప్రభుత్వంతో నిరంతరం సంప్రదింపులు జరుపుతూనే ఉంటుంది.
రాష్ట్రపతి సచివాలయం
రాష్ట్రపతికి వీడియో కాన్ఫరెన్స్ ద్వారా 'లెటర్ ఆఫ్ క్రెడెన్స్' సమర్పించిన సింగపూర్ హై కమిషనర్
భారత్లో సింగపూర్ హై కమిషనర్గా నియమితుడైన సైమన్ వాంగ్ వీ కుయెన్ సమర్పించిన 'లెటర్ ఆఫ్ క్రెడెన్స్'ను రాష్ట్రపతి శ్రీ రామ్నాథ్ కోవింద్ అంగీకరించారు.
సింగపూర్ హై కమిషనర్కు రాష్ట్రపతి శుభాకాంక్షలు తెలిపారు. ఇటీవల సార్వత్రిక ఎన్నికలను విజయవంతంగా నిర్వహించినందుకు సింగపూర్ ప్రభుత్వాన్ని అభినందించారు. రెండు దేశాల మధ్య గాఢమైన బంధం ఉందని గుర్తు చేశారు. ఐరాస భద్రత మండలి సహా వివిధ ఫోరాల్లో భారత్కు మద్దతు తెలుపుతున్నందుకు ఆ దేశానికి కృతజ్ఞతలు తెలిపారు. కొవిడ్ సమయంలో పరస్పర సహకారం, రెండు దేశాల స్నేహం, నమ్మకాన్ని మరింత బలోపేతం చేసిందని రాష్ట్రపతి కోవింద్ చెప్పారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఎస్.బి.ఎం-యు. 2.0 మరియు అమృత్ 2.0 కింద, నగరాలను 'వ్యర్ధపదార్దాల-రహిత' మరియు 'రక్షిత-నీటి' నగరాలుగా మార్చడానికి రూపుదిద్దుకుంటున్న - ప్రణాళిక
కేంద్ర గృహ నిర్మాణం, పట్టణ వ్యవహారాల శాఖ మంత్రి శ్రీ హర్దీప్ సింగ్ పురి ఈ రోజు రాజ్యసభలో ఒక ప్రశ్నకు లిఖిత పూర్వకంగా సమాధానమిస్తూ, ఐదు సంవత్సరాల నిర్ణీత కాల వ్యవధిలో పట్టణ-గ్రామీణ ప్రాంతాలను సమానంగా అభివృద్ధి చేయాలనే లక్ష్యంతో, 2021 అక్టోబర్, 1వ తేదీన, స్వచ్ఛ భారత్ మిషన్-అర్బన్  2.0 ని ప్రారంభించినట్లు తెలియజేశారు. తద్వారా, పొరుగున ఉన్న పట్టణ స్థానిక సంస్థలు  మరియు గ్రామీణ ప్రాంతాల సమూహాలకు ఒక క్లస్టర్ ప్రాతిపదికన మౌలిక సదుపాయాల ప్రాజెక్టులను చేపట్టవచ్చు. అదేవిధంగా, సాధారణ వ్యర్థాల ప్రోసెసింగ్ సౌకర్యాలను సమర్ధవంతంగా ఉపయోగించుకోవచ్చు.
అదేవిధంగా, ఇటీవల ప్రారంభించిన అటల్ మిషన్ ఫర్ రిజువెనేషన్ అండ్ అర్బన్ ట్రాన్స్ఫర్మేషన్  2.0 లో, గ్రామీణ-పట్టణ ప్రాంతాలను సమానంగా అభివృద్ధి చేయాలనే లక్ష్యం ప్రభావితమవుతోంది. దీని ద్వారా వాడిన తర్వాత శుద్ధి చేసే నీటి పునర్వినియోగం కోసం గ్రామీణ పట్టణ ప్రాంతాల్లో నీటి మార్కెట్లు నిరంతరాయంగా కొనసాగుతున్నాయి. నీటి శుద్ధి కర్మాగారాల  విడి సామర్థ్యాలలో సమీపంలోని గ్రామాలలోని వ్యర్ధ జలాల నుండి మురుగునీటిని సహ-శుద్ధి చేయడం యు.ఎల్.బి. ల ద్వారా అన్వేషించబడుతోంది. దీనిని సులభతరం చేయడానికి, నీరు / మురుగునీరు / నది/ నీటి వనరుల సమన్వయం పై జాతీయ, రాష్ట్ర, యు.ఎల్.బి. స్థాయి కమిటీలకు గ్రామీణ ప్రాంతాల సభ్యులతో పాటు, ప్రత్యేకించి, పెరి-అర్బన్  ప్రాంతాలకు చెందిన సభ్యులు కూడా ప్రాతినిధ్యం వహిస్తారు. అదే విధంగా, అమృత్ 2.0 కింద, సాధ్యమయ్యే చోట, పట్టణ మరియు గ్రామీణ ప్రాంతాల మధ్య కూడా సామర్థ్య నిర్మాణ కలయిక ఉంటుంది.
ఎస్.బి.ఎం-యు. 2.0 మరియు అమృత్-2.0 రెండూ ఇటీవల 2021 అక్టోబర్, 1వ తేదీన ప్రారంభమయ్యాయి. అదేవిధంగా, నగరాలను 'వ్యర్ధపదార్దాల-రహిత' మరియు 'రక్షిత-నీటి' నగరాలుగా మార్చడానికి ప్రణాళిక రూపుదిద్దుకుంటోంది.